cyanic-selkie/wikianc huggingface dataset:
Νοσηλευτής
Επιπροσθέτως, ασχολείται με την καθημερινή και λεπτομερή και εξατομικευμένη φροντίδα των ατόμων που πάσχουν από κάποια οξεία ή χρόνια πάθηση λαμβάνοντας υπόψη την προσωπικότητα κάθε ατόμου, καθώς και τα ψυχολογικά, κοινωνικά, οικονομικά και πολιτισμικά χαρακτηριστικά του. Τέλος, ασχολείται με την υγιεινή και προαγωγή υγείας τόσο στην κοινότητα, όσο και σε τομείς δημόσιας υγείας, καθώς επίσης και με την διεξαγωγή έρευνας για την προαγωγή των επιστημών υγείας και της νοσηλευτικής επιστήμης.
Το Νοσηλευτικό επάγγελμα ανήκει στα κλειστά επαγγέλματα μαζί με άλλα όπως του Ιατρού και του Δικηγόρου και έτσι έχει αρκετά αυστηρές προϋποθέσεις.
Η φύση του επαγγέλματος απαιτεί από τον επιστήμονα νοσηλευτή να διαθέτει υψηλό αίσθημα ευθύνης, αποδοχής του κοινωνικού του ρόλου, ανιδιοτέλεια, δίκαιη αντιμετώπιση κάθε περίπτωσης, συναισθηματική ωριμότητα και σταθερότητα, υπομονή, αποφασιστικότητα και ψυχική αντοχή. Το επάγγελμα του νοσηλευτή δεδομένης της ευθύνης του για την υγεία και τη ζωή των ανθρώπων, απαιτεί αυξημένη κοινωνική ευαισθησία και οξυδέρκεια.
Οι νοσηλευτές θεωρούνται παγκοσμίως ως το πιο ηθικό, ανιδιοτελές και ειλικρινές επάγγελμα στην συνείδηση του πληθυσμού βάση ερευνών, ενώ συχνά η νοσηλευτική δεν χαρακτηρίζεται ως απλό επάγγελμα, αλλά ως λειτούργημα.
Οι νοσηλευτές οφείλουν να ακολουθούν σε όλη τους την επαγγελματική και επιστημονική σταδιοδρομία πιστά τον Κώδικα Νοσηλευτικής Δεοντολογίας.
Επαγγελματικό και Επιστημονικό αντικείμενο
Κύριο λήμμα: Νοσηλευτική
Το κύριο αντικείμενο των Νοσηλευτών είναι ο άνθρωπος και οι ανάγκες του. Πιο συγκεκριμένα είναι:
Πιο αναλυτικά, ο Νοσηλευτής πρέπει να είναι σε θέση να:
Επιπλέον, έχει την ευθύνη των υγειονομικών σχηματισμών και ιδρυμάτων επί 24ώρου βάσεως (συντονίζει την όλη εργασία) και ασκεί παράλληλα με τη νοσηλεία Διοίκηση και Διδασκαλία. Ασχολείται επίσης με την πρόληψη των ασθενειών και την αντιμετώπιση και θεραπεία επειγουσών ιατρικών και νοσηλευτικών καταστάσεων, καθώς και με την διεξαγωγή έρευνας για την προαγωγή των επιστημών υγείας και της νοσηλευτικής επιστήμης.
Σύμφωνα με τις κοινοτικές οδηγίες της Ευρωπαϊκής Ένωσης παράγραφος 7 στο άρθρο 31 της οδηγίας και τον Παγκόσμιο Οργανισμό Υγείας:
«Οι τίτλοι σπουδών νοσηλευτή υπεύθυνου για γενική περίθαλψη αποδεικνύουν ότι ο εν λόγω επαγγελματίας είναι ικανός να εφαρμόζει τουλάχιστον τις ακόλουθες ικανότητες (…):
α) ικανότητα να διαγιγνώσκει αυτόνομα την απαιτούμενη νοσηλευτική περίθαλψη χρησιμοποιώντας θεωρητικές και κλινικές γνώσεις και να σχεδιάζει, οργανώνει και παρέχει νοσηλευτική περίθαλψη στους ασθενείς βάσει των γνώσεων και των δεξιοτήτων που έχουν αποκτηθεί σύμφωνα με την παράγραφο 6 στοιχεία α΄, β΄ και γ΄ με σκοπό τη βελτίωση της άσκησης του επαγγέλματος,
β) ικανότητα να συνεργάζεται αποτελεσματικά με άλλους παράγοντες του τομέα της υγείας, περιλαμβανομένης της συμμετοχής στην πρακτική εκπαίδευση του υγειονομικού προσωπικού βάσει των γνώσεων και των δεξιοτήτων που έχουν αποκτηθεί σύμφωνα με την παράγραφο 6 στοιχεία δ΄ και ε΄,
γ) ικανότητα να ενθαρρύνει άτομα, οικογένειες και ομάδες να υιοθετούν υγιεινό τρόπο ζωής και φροντίδα του εαυτού τους βάσει των γνώσεων και των δεξιοτήτων που έχουν αποκτηθεί σύμφωνα με την παράγραφο 6 στοιχεία α΄ και β΄,
ε) ικανότητα να παρέχει ανεξάρτητα συμβουλές σε ανθρώπους που χρειάζονται περίθαλψη και στους συγγενείς τους, να τους καθοδηγεί και να τους στηρίζει,
ζ) ικανότητα να επικοινωνεί με αναλυτικό και επαγγελματικό τρόπο και να συνεργάζεται με άλλους επαγγελματίες του κλάδου της υγείας,
η) ικανότητα να αναλύει την ποιότητα της περίθαλψης με σκοπό να βελτιώνει την άσκηση του επαγγέλματος ως νοσηλευτής υπεύθυνος για γενική περίθαλψη».
Με τις παραπάνω διατάξεις για πρώτη φορά εισάγεται η έννοια της αυτόνομης διάγνωσης της απαιτούμενης νοσηλευτικής περίθαλψης με βάση τις θεωρητικές και κλινικές γνώσεις του νοσηλευτή. Επιπλέον γίνεται λόγος περί της αυτόνομης λήψης άμεσων μέτρων για την προστασία της ζωής, καθώς και της ανεξάρτητης εξασφάλισης της ποιότητας της νοσηλευτικής περίθαλψης, όπως επίσης της αξιολόγησής της και της ανάλυσής της.
Εν προκειμένω είναι προφανές, ότι οδηγούμεθα προς ένα μοντέλο νοσηλευτή, ο οποίος διαθέτοντας εκτεταμένες επιστημονικές γνώσεις, δύναται πλέον να τις αξιοποιεί εις το έπακρον, ώστε να προβαίνει σε αυτόνομη διάγνωση της ενδεδειγμένης νοσηλευτικής περίθαλψης, καθώς και στην αξιολόγησή της. Η σαφής τόνωση του στοιχείου της αυτοδύναμης και ανεξάρτητης δράσης και επέμβασης του νοσηλευτή τον διακρίνει από τους λοιπούς πάροχους υπηρεσιών υγείας, αποτρέποντας κάθε δυνατότητα παρέμβασης των τελευταίων στο νοσηλευτικό έργο.
Στο παραπάνω πλαίσιο, πάγια αιτήματα των νοσηλευτών στην Ελλάδα, είναι η θεσμοθέτηση διακριτού και αυτόνομου κλάδου νοσηλευτών, η ένταξη τους στα Βαρέα & Ανθυγιεινά Επαγγέλματα, καθώς και η έμπρακτη αναγνώριση του επιστημονικού τους ρόλου με περισσότερες και σαφείς αρμοδιότητες (όπως άλλωστε συμβαίνει στις περισσότερες χώρες του δυτικού κόσμου), καθώς και η αύξηση των νοσηλευτικών ειδικοτήτων και εξειδικεύσεων, ώστε να συμβαδίζουν με τα διεθνή πρότυπα και τις σύγχρονες εξελίξεις στον τομέα της υγείας. Το τελευταίο μερικώς επιτεύχθηκε το 2020 με την νομοθέτηση της αύξησης των νοσηλευτικών ειδικοτήτων από 4 σε 10.
Νοσηλευτική Εκπαίδευση
Για την απονομή του τίτλου Νοσηλευτή θα πρέπει (στην Ελλάδα) ο ενδιαφερόμενος να δώσει Πανελλήνιες εξετάσεις, να εισαχθεί και να αποφοιτήσει σε ένα από τα 9 Τμήματα Νοσηλευτικής των Πανεπιστημίων της χώρας ή στην Σχολή Αξιωματικών Νοσηλευτικής (Σ.Α.Ν). Οι Προπτυχιακές Σπουδές διαρκούν 4 χρόνια και απονέμεται ο Τίτλος Πτυχιούχος Νοσηλευτής. Οι Πτυχιούχοι Νοσηλευτές (από Α.Ε.Ι) έχουν δυνατότητα για Μεταπτυχιακές Σπουδές (MSc in Nursing) και Διδακτορικές Σπουδές (PhD in Nursing) σε Ελλάδα και χώρες του εξωτερικού (Μετά από την προβλεπόμενη διαδικασία ισοτίμισης πτυχίου).
Για να θεωρείται κάποιος νοσηλευτής πρέπει να είναι υποχρεωτικά απόφοιτος Τριτοβάθμιας Εκπαίδευσης ή αντίστοιχης Πανεπιστημιακής σχολής του εξωτερικού. Σύμφωνα με τις διατάξεις του άρθρου '''5§2 Α του ν. 1579/1985:''' από τη δημοσίευση του παρόντος νόμου καθιερώνεται ο επαγγελματικός τίτλος του Νοσηλευτή και Νοσηλεύτριας στους πτυχιούχους ή διπλωματούχους των:
Βοηθοί Νοσηλευτές
Κύριο λήμμα: Βοηθός νοσηλευτής
Οι Βοηθοί Νοσηλευτές ή Νοσοκόμοι/ες, δηλαδή οι απόφοιτοι δευτεροβάθμιας εκπαίδευσης (Δ.Ε) διετών προγραμμάτων ( Ι.Ε.Κ, Ε.Π.Α.Λ,Τ.Ε.Ε, Ο.Α.Ε.Δ, Μ.Τ.Ε.Ν.Σ) Επαγγελματικής Κατάρτισης επιπέδου 5, αποτελούν ξεχωριστό επάγγελμα (βοηθητικό υγειονομικό προσωπικό) με βοηθητικές αρμοδιότητες (π.χ. στρώσιμο κλίνης, καθαριότητα ασθενούς, βοήθεια στο μπάνιο, λουτρό καθαριότητας κ.λ.π) και δεν πρέπει να συγχέονται με τους νοσηλευτές, καθώς έχουν διαφορετικό επίπεδο εκπαίδευσης, ενώ οι βοηθοί νοσηλευτές δεν έχουν το επιστημονικό υπόβαθρο ούτε τις θεωρητικές και πρακτικές γνώσεις που έχουν οι νοσηλευτές, ενώ δεν έχουν ούτε τα ίδια επαγγελματικά δικαιώματα, ούτε τα ίδια καθήκοντα με τους νοσηλευτές. Επομένως ανήκουν σε διαφορετική επαγγελματική ομάδα από τους νοσηλευτές και δεν έχουν δικαίωμα εγγραφής στα επαγγελματικά ή επιστημονικά επιμελητήρια τους.
Αγρινό
Γεωγραφική εξάπλωση
Η προέλευση του αγρινού είναι η Νοτιοδυτική Ασία, όπου υπάρχει το ασιατικό αγρινό (Πρόβατον ο ανατολικός - Ovis orientalis). Εισήχθηκαν στα νησιά της Κορσικής, της Σαρδηνίας, της Ρόδου και της Κύπρου κατά τη νεολιθική εποχή, πιθανόν ως εξημερωμένα ζώα, όπου εγκλιματίστηκαν τις τελευταίες μερικές χιλιάδες χρόνια στην ορεινή ενδοχώρα των νησιών αυτών. Από αυτά προέκυψε το είδος ευρωπαϊκό αγρινό (Π. ο μούσμων - O. musimon ή Π. ο άμμων - O. ammon). Στην Κύπρο το αγρινό έγινε ενδημικό είδος (δηλαδή ανέπτυξε διαφοροποίηση) το Κυπριακό αγρινό (Πρόβατον ο ανατολικός ο οφίων - Ovis orientalis ophion). Ο αριθμός του Κυπριακού αγρινού απαριθμείται στις 3.000. Εισήχθηκαν με επιτυχία σε χώρες της κεντρικής Ευρώπης, όπως τη Γερμανία, την Αυστρία, την Τσεχία, τη Σλοβακία, την Ουγγαρία, τη Βουλγαρία και τη Ρουμανία, ακόμη και σε βόρειες χώρες όπως τη Φινλανδία.
Νοσηλευτής
Τομείς Απασχόλησης και Προοπτικές Αγοράς Εργασίας
Νοσηλευτικές ειδικότητες & εξειδικεύσεις
Αγρινό
Συστηματική ταξινόμηση και υποείδη
Δεν υπάρχει ομοφωνία ανάμεσα στους ειδικούς για την επιστημονική ταξινόμηση του αγρινoύ, ωστόσο το ευρωπαϊκό αγρινό μπορεί να θεωρηθεί ως Πρόβατον ο μούσμων (Ovis musimon) ή Πρόβατον ο άμμων ο μούσμων (Ovis ammon musimon). Διακρίνονται πέντε υποείδη αγρινού
Νοσηλευτής
Τομείς Απασχόλησης και Προοπτικές Αγοράς Εργασίας
Οι νοσηλευτές εφόσον το επιθυμούν μπορούν σύμφωνα με το άρθρο 58 του ν. 4690/2020 να λάβουν ειδικότητα και εξειδίκευση. Ο συνολικός αναγκαίος χρόνος για την λήψη ειδικότητας ανέρχεται σε δεκαοκτώ (18) μήνες και ο συνολικός αναγκαίος χρόνος για την λήψη νοσηλευτικής εξειδίκευσης ανέρχεται σε έξη (6) μήνες και προϋποθέτει την απόκτηση νοσηλευτικής ειδικότητας. Ο Τίτλος της νοσηλευτικής ειδικότητας (πάπυρος) χορηγείται μετά τη συμπλήρωση του χρόνου εκπαίδευσης του ειδικευόμενου νοσηλευτή και επιτυχή συμμετοχή σε τελικές γραπτές και προφορικές εξετάσεις, που διεξάγονται μια φορά το εξάμηνο, στην έδρα της Υγειονομικής Περιφέρειας (Υ.Π.Ε.) όπου εκπαιδεύτηκε ο ειδικευμένος.
Αγρινό
Παραπομπές
Κατηγορία:Βοοειδή Κατηγορία:Θηλαστικά της Ευρώπης
Νοσηλευτής
Τομείς Απασχόλησης και Προοπτικές Αγοράς Εργασίας
Ο Νοσηλευτής μπορεί να αποκτήσει όπως ορίζει ο νόμος, μετά το τέλος της άσκησης της ειδικότητας/εξειδίκευσης και την επιτυχή εξέταση στις εξετάσεις, μία από τις κάτωθι ειδικότητες και εξειδικεύσεις:
Τομείς Απασχόλησης
Ο Πτυχιούχος Νοσηλευτής/ρια μπορεί να εργαστεί τόσο αυτόνομα, όσο και με άλλους επαγγελματίες υγείας και επιστήμονες του χώρου ως μέλος της διεπιστημονικής ομάδας.
Ως Σχολικός νοσηλευτής/ρια, σε σχολεία (Δημόσια - Ιδιωτικά), σε παιδικούς σταθμούς (δημόσιους - ιδιωτικούς), κολέγια, πανεπιστήμια καθώς και στην στην Ειδική Αγωγή.
Στην εκπαίδευση, ως διδακτικό προσωπικό στην δευτεροβάθμια εκπαίδευση (ΕΠΑΛ, ΙΕΚ), καθώς και στην τριτοβάθμια ως διδακτικό - ερευνητικό προσωπικό σε Τ.Ε.Ι και Πανεπιστήμια έχοντας την συνήθη εξέλιξη.
Τέλος, μπορεί να εργαστεί σε τομείς στην έρευνα (Θεωρητική και Εφαρμοσμένη) και στον πολιτικό σχεδιασμό στο χώρο της υγείας (πολιτική δημόσιας υγείας).
Προοπτικές
Οι προοπτικές του επαγγέλματος είναι πολύ θετικές, η νοσηλευτική ειναι ένα επάγγελμα με εξαιρετική επαγγελματική αποκατάσταση τόσο στον ιδιωτικό όσο και στον δημόσιο τομέα, με σχετικά υψηλές οικονομικές απολαβές και κύρος, ενώ συγκαταλέγεται στα σημαντικότερα 10 επαγγέλματα του μέλλοντος, καθώς ο αριθμός των ατόμων που απασχολούνται στον κλάδο προβλέπεται να αυξηθεί στο μέλλον σημαντικά λόγω της αντίστοιχης αύξησης της ζήτησης στην αγορά εργασίας.
Επαγγελματικές- Επιστημονικές οργανώσεις & Επιμελητήρια
Συλλογικός - επαγγελματικός φορέας των νοσηλευτών είναι η Ένωση Νοσηλευτών Ελλάδος (Ε.Ν.Ε) και επιστημονικός φορέας ο Εθνικός Σύνδεσμος Νοσηλευτών Ελλάδος (Ε.Σ.Ν.Ε).
Παραπομπές
Nutrix
Υπερωξιανή
thumb|right|300px|Η ιστορική περιοχή της Υπερωξιανής (στα βορειοανατολικά), μαζί με το [[Χορασάν (νότια) και τη Χωρεσμία (βορειοδυτικά)]] Η Υπερωξιανή είναι το αρχαίο όνομα του τμήματος εκείνου της Κεντρικής Ασίας που ανταποκρίνεται περίπου στο σημερινό Ουζμπεκιστάν, Τατζικιστάν, νότιο Κιργιστάν και νοτιοδυτικό Καζακστάν. Γεωγραφικώς, είναι η περιοχή ανάμεσα στους ποταμούς Αμού Ντάρια (αρχ. Ώξος) και Συρ Ντάρια (αρχ. Ιαξάρτης).
Η περιοχή ήταν μία από τις σατραπείες της περσικής δυναστείας των Αχαιμενιδών, με το όνομα Σογδιανή. Το όνομα Υπερωξιανή, παρ'όλα αυτά, προέρχεται από τα λατινικά (Transoxiana) και σημαίνει απέναντι, πέραν του ποταμού Ώξου, που περιγράφει την περιοχή επακριβώς από γεωγραφικής άποψης, σύμφωνα με τους Έλληνες και τους Ρωμαίους.
Κατηγορία:Γεωγραφία της Ασίας Κατηγορία:Ιρανικές χώρες και εδάφη
Κυνηγώντας το Πράσινο Διαμάντι
Το Κυνηγώντας το πράσινο διαμάντι (Πρωτότυπος τίτλος: Romancing the Stone) είναι μια ρομαντική κωμική ταινία δράσης - περιπέτειας του 1984 σε σκηνοθεσία Ρόμπερτ Ζεμέκις και σε σενάριο της Νταϊάν Τόμας με παραγωγό τον Μάικλ Ντάγκλας, ο οποίος επίσης πρωταγωνιστεί στην ταινία μαζί με την Κάθλιν Τέρνερ και τον Ντάνι Ντε Βίτο. Η Τόμας έγραψε το σενάριο το 1979, το οποίο ήταν και το μοναδικό της. Ο Ζεμέκις, ο οποίος εκείνη την εποχή σκηνοθετούσε το Cocoon, διάβασε το σενάριο της Τόμας και προσφέρθηκε να το σκηνοθετήσει, αλλά η 20th Century Fox αρχικά αρνήθηκε, επικαλούμενη την εμπορική αποτυχία των δύο πρώτων ταινιών του I Wanna Hold Your Hand' και Used Cars. Ο σκηνοθέτης θα απολυθεί τελικά από την Cocoon αφού η πρόωρη προβολή του Κυνηγώντας το πράσινο διαμάντι δεν κατάφερε να εντυπωσιάσει περαιτέρω τα στελέχη του στούντιο. Ο Άλαν Σιλβέστρι, ο οποίος θα συνεργαζόταν με τον Ζεμέκις στις μεταγενέστερες ταινίες του, συνέθεσε την μουσική της ταινίας.
Το Κυνηγώντας το πράσινο διαμάντι κυκλοφόρησε στις 30 Μαρτίου 1984, με θετικές κριτικές από κριτικούς και κέρδισε πάνω από 115 εκατομμύρια δολάρια παγκοσμίως στο box office. Ακολούθησε μια συνέχεια με τίτλο Το Διαμάντι του Νείλου (1985).
Πλοκή
Η Τζόαν Γουάλντερ είναι μια επιτυχημένη, αλλά μοναχική, μυθιστοριογράφος που ζει στη Νέα Υόρκη. Αφού τελείωσε το τελευταίο της μυθιστόρημα, η Τζόαν φεύγει από το διαμέρισμά της για να συναντήσει τη συντάκτρια της, Γκλόρια. Στο δρόμο της παραδίδεται ένα γράμμα που περιέχει έναν χάρτη, τον οποίο έστειλε ο πρόσφατα δολοφονημένος κουνιάδος της, Εντουάρντο. Καθώς φεύγει, ένας άγνωστος άντρας προσπαθεί να εισβάλει στο διαμέρισμά της και ανακαλύπτεται από τον θυρωρό του διαμερίσματός της, τον οποίο σκοτώνει. Επιστρέφοντας στο διαμέρισμά της, η Τζόαν το βρίσκει λεηλατημένο. Στη συνέχεια λαμβάνει ένα τηλεφώνημα από την αδελφή της Έλειν - χήρα του Εντουάρντο, ο οποία έχει απαχθεί από λαθρέμπορους αρχαιοτήτων, και δίνει εντολή στην Τζόαν να πάει στην κολομβιανή παράκτια πόλη Καρθαγένη με τον χάρτη που έλαβε για να τον παραδώσει ως λύτρα της Έλειν.
Πετώντας στην Κολομβία, η Τζόαν εκτρέπεται από το προγραμματισμένο σημείο ραντεβού από τον συνταγματάρχη Ζολό - τον ίδιο άντρα που λεηλάτησε το διαμέρισμά της αναζητώντας τον χάρτη - παραπλανώντας την να επιβιβαστεί σε λάθος λεωφορείο. Αντί να κατευθυνθεί προς την Καρθαγένη, το λεωφορείο πηγαίνει βαθιά στο εσωτερικό της χώρας. Ο λαθρέμπορος Ραλφ το καταλαβαίνει και αρχίζει να ακολουθεί την Τζόαν. Όταν η Τζόαν αποσπά την προσοχή κατά λάθος του οδηγού του λεωφορείου ρωτώντας τον πού πηγαίνουν, το λεωφορείο συγκρούεται με ένα Land Rover, καταστρέφοντας και τα δύο οχήματα. Καθώς οι υπόλοιποι επιβάτες απομακρύνονται, η Τζόαν απειλείται από τον Ζολό, αλλά σώζεται από τον ιδιοκτήτη του Land Rover: έναν Αμερικανό λαθρεμπόριο εξωτικών πουλιών, ονόματι Τζακ Τ. Κόλτον.
Στην Καρθαγένη η Τζόαν καταφέρνει να απελευθερώσει την Έλειν, παραδίνοντας τον χάρτη σε κάποια όνοματι Ίρα. Εκεί θα κάνει την εμφάνιση του ο Ζολό που θα προσπαθήσει να πάρει το σμαράγδι, χωρίς αποτέλεσμα καθώς αυτό θα το καταπιεί ένας κροκόδειλος, αφού το έριξε σε μια δεξαμενή κροκοδείλων ο Τζακ νωρίτερα. Τελικά ο Τζακ καταφέρνει και ανακτά το σμαράγδι και ξεφεύγει με την Τζόαν και την αδερφής της από τους άνδρες του Ζολό.
Αργότερα, η Τζόαν επιστρέφει στη Νέα Υόρκη και αρχίζει να γράφει ένα νέο μυθιστόρημα βασισμένο στην περιπέτειά της. Επιστρέφοντας στο σπίτι, βρίσκει τον Τζακ να την περιμένει με ένα ιστιοφόρο και αστειεύομενος της αναφέρει πως ο κροκόδειλος πήρε «μια θανατηφόρα περίπτωση δυσπεψίας» από το σμαράγδι, το οποίο πούλησε, χρησιμοποιώντας τα χρήματα για να αγοράσει το σκάφος και να φύγουν μαζί, σχεδιάζοντας να ταξιδέψουν σε όλο τον κόσμο.
Σενάριο
Το σενάριο για την ταινία γράφτηκε πέντε χρόνια νωρίτερα από μια σερβιτόρα από το Μαλιμπού, τη Νταϊάν Τόμας και το οποίο θα κατέληγε να είναι το μοναδικό της σενάριο, καθώς πέθανε σε αυτοκινητιστικό δυστύχημα ενάμιση χρόνο μετά την κυκλοφορία της ταινίας.
Γυρίσματα
Οι τοποθεσίες γυρισμάτων περιλάμβαναν την Βερακρούζ στο Μεξικό (Fort of San Juan de Ulúa) και το Huasca de Ocampo, επίσης στο Μεξικό. Τμήματα της ταινίας γυρίστηκαν επίσης στο Snow Canyon της Γιούτα. Η σκηνή όπου η Τέρνερ και ο Ντάγκλας χωρίζονται στις απέναντι όχθες σε έναν ποταμό με λευκά νερά, γυρίστηκε στο Ρίο Αντίγκουα κοντά στην πόλη Τζαλκομούλκο της Βερακρούζ.
Box office
Οι υπεύθυνοι του στούντιο περίμεναν ότι το Κυνηγώντας το πράσινο διαμάντι θα αποτύχει (σε ​​σημείο που, αφού είδαν μια πρόχειρη περικοπή της ταινίας, οι παραγωγοί της τότε υπό ανάπτυξη ταινίας Cocoon απέλυσαν τον Ζεμέκις ως σκηνοθέτη), αλλά η ταινία γνώρισε μεγάλη επιτυχία κα ήταν η μοναδική ταινία της 20th Century Fox για το 1984. Ο Ζεμέκις δήλωσε αργότερα ότι η επιτυχία του Κυνηγώντας το πράσινο διαμάντι του επέτρεψε να κάνει το Επιστροφή στο Μέλλον (Back to the Future).
Κριτικές
Στο Metacritic στην ταινία αποδίδεται μέσος όρος βαθμολογίας 63 στα 100, με βάση 17 κριτικές κριτικών, υποδεικνύοντας «γενικά ευνοϊκές κριτικές».
Εξωτερικοί σύνδεσμοι
Κατηγορία:Ταινίες του 1984 Κατηγορία:Αμερικανικές ταινίες Κατηγορία:Αμερικανικές ρομαντικές κωμικές ταινίες Κατηγορία:Αμερικανικές ταινίες δράσης Κατηγορία:Αγγλόφωνες ταινίες Κατηγορία:Ταινίες σε σκηνοθεσία Ρόμπερτ Ζεμέκις Κατηγορία:Ταινίες παραγωγής 20th Century Fox Κατηγορία:Ταινίες γυρισμένες στη Γιούτα Κατηγορία:Ταινίες γυρισμένες στο Μεξικό Κατηγορία:Ισπανόφωνες ταινίες Κατηγορία:Γαλλόφωνες ταινίες Κατηγορία:Ταινίες με μουσική σύνθεση Άλαν Σιλβέστρι
Ευαντζελίστα Τοριτσέλι
Ο Εβαντζελίστα Τορικέλι (Ιταλ.: Evangelista Torricelli, 15 Οκτωβρίου 1608 – 25 Οκτωβρίου 1647) ήταν Ιταλός φυσικός και μαθηματικός, που έγινε περισσότερος γνωστός για την εφεύρεση του υδραργυρικού βαρόμετρου και την πρώτη μέτρηση της ατμοσφαιρικής πίεσης. Η μονάδα Τορ οφείλει την ονομασία της σε αυτόν.
Βιογραφία
Ο Τοριτσέλι γεννήθηκε στο παπικό κράτος Φαέντσα (Faenza). Όταν ήταν σε νεαρή ηλικία ο πατέρας του πέθανε και ο ορφανός Εβαντζελίστα εκπαιδεύτηκε υπό την φροντίδα ενός μοναχού Camaldolese, ο οποίος έβαλε αρχικά τον νέο Τοριτσέλι σε ένα κολλέγιο Ιησουϊτών το 1624, όπου σπούδασε μαθηματικά και φιλοσοφία μέχρι το 1626.
Το 1627 τον έστειλαν στη Ρώμη για να συνεχίσει τις σπουδές του, στις επιστήμες και τα μαθηματικά. Το 1632, αμέσως μετά από την δημοσίευση του έργου του Γαλιλαίου Διάλογος για τα δύο παγκόσμια συστήματα ο Τοριτσέλι έγραψε μια επιστολή στον Γαλιλαίο, εκφράζοντάς του τον ενθουσιασμό του, για το έργο του. Το Βατικανό καταδίκασε τον Γαλιλαίο, τον Ιούνιο του 1633, και αυτό ήταν ο μόνος γνωστός λόγος για τον οποίο ο Τοριτσέλι, στη μοναδική αυτή περίπτωση, δήλωσε ανοιχτά ότι είχε τις ίδιες απόψεις με τον Κοπέρνικο, τη θεωρία του οποίου υποστήριζε ο Γαλιλαίος στο βιβλίο του.
Εκτός από διάφορες επιστολές, λίγα είναι γνωστά για τις δραστηριότητες του Τοριτσέλι στα έτη μεταξύ 1632 και 1641. Μετά από το θάνατο του Γαλιλαίου στις 8 Ιανουαρίου 1642, ο μεγάλος δούκας Φερδινάνδος ο Β' των Μεδίκων ζήτησε από τον Τοριτσέλι να πάρει τη θέση του Γαλιλαίου ως μαθηματικός της αυλής και καθηγητής των μαθηματικών στο πανεπιστήμιο της Πίζας. Υπό αυτόν τον ρόλο έλυσε μερικά από τα μεγάλα μαθηματικά προβλήματα της εποχής, όπως η εύρεση του εμβαδού μιας κυκλοειδούς περιοχής και του κέντρου βάρους. Σχεδίασε επίσης και κατασκεύασε διάφορα τηλεσκόπια και απλά μικροσκόπια. Ο Τοριτσέλι πέθανε στη Φλωρεντία από τυφοειδή πυρετό.
Ο αστεροειδής 7437 Τοριτσέλι ονομάστηκε προς τιμήν του.
Έργο
Στα έργα του Τοριτσέλι περιλαμβάνονται επίσης οδηγίες για τις μεθόδους κατασκευής απλών μικροσκοπίων και τις μεθόδους λείανσης των φακών για τα τηλεσκόπια. Στις μαθηματικές του επίσης έρευνες χρησιμοποίησε και τελειοποίησε τη μέθοδο των αδιαιρέτων, εφάρμοσε ευρύτατα τη μέθοδο της κινηματικής θεωρίας για τη λύση των προβλημάτων των εφαπτόμενων κ.ά. Μετά το θάνατο του Γαλιλαίου, ο διάσημος αυτός μαθηματικός, φυσικός και γεωμέτρης, πήρε την έδρα του στην Ακαδημία της Φλωρεντίας. Πολλά έργα του Τοριτσέλι έμειναν για μεγάλο χρονικό διάστημα αδημοσίευτα.
Αναφορές
Κατηγορία:Ιταλοί φυσικοί Κατηγορία:Ιταλοί αστρονόμοι Κατηγορία:Φυσικοί του 17ου αιώνα
Αντισώματα έναντι του παγκρέατος
Ως αυτοάνοσα χαρακτηρίζονται τα νοσήματα στα οποία ο οργανισμός στρέφεται εναντίον των ιδίων του των ιστών με αποτέλεσμα την πρόκληση φλεγμονής και την περαιτέρω καταστροφή αυτών, λόγω υπερδιέγερσης του ανοσοποιητικού συστήματος. Τα αυτοαντισώματα στον ορό του αίματος σχετίζονται με ένα ή περισσότερα αυτοάνοσα νοσήματα και είναι χαρακτηριστικά για την διάγνωση κάθε τέτοιου νοσήματος (π.χ. αυτοαντισώματα ICA στην αυτοάνοση παγκρεατίτιδα, αυτοαντισώματα ds-DNA στον συστηματικό ερυθηματώδη λύκο, αντι-Μi2 στην δερματομυοσίτιδα κτλ). Xαρακτηρίζονται από υψηλή χημική συγγένεια με το αντιγόνο, ολιγοειδικότητα και πιθανώς σχετίζονται με πολλαπλές σωματικές μεταλλάξεις. Μπορούν να ανιχνευθούν με ορολογικές – ανοσολογικές μεθόδους που περιλαμβάνουν τον άμεσο και έμμεσο ανοσοφθορισμό, την ανοσοκαθίζηση, την ανοσοποτύπωση, με ραδιοανοσολογικές και ανοσοενζυμικές μεθόδους (όπως για παράδειγμα η ανοσοπροσροφητική ενζυμική μέθοδο στερεάς φάσης ELISA). Η καταστροφή του παγκρέατος στα πλαίσια αυτοανοσίας σχετίζεται με την δράση μονοκυττάρων και κυτταροτοξικών Τ – λεμφοκυττάρων με συνοδή έκκριση κυτταροκινών από τα CD8 Τ – κύτταρα (κυτταρική αυτοανοσία κατά των β-κυττάρων του παγκρέατος). Τα αυτοαντισώματα που σχετίζονται με την εμφάνιση αυτοάνοσης μορφής παγκρεατικής βλάβης είναι τα εξής: αντινησιδιακά αντισώματα (ICA), τα αντισώματα έναντι του υποδοχέα της ινσουλίνης, τα αντι – GAD65 αντισώματα, τα αντι – IAA αντισώματα, τα αντισώματα έναντι της ινσουλίνης και τα αντισώματα έναντι κυτταρικών στοιχείων του παγκρέατος που έχουν την μικρότερη συχνότητα εμφάνισης στον ορό αίματος των ασθενών.
Αντινησιδιακά αντισώματα (ICA)
Τα αντινησιδιακά αντισώματα ανήκουν στην κατηγορία των IgG αντισωμάτων και χαρακτηρίζονται με αυτόν τον τρόπο λόγω του ότι στρέφονται ενάντια στα νησιδιακά κύτταρα του παγκρέατος, του ιδίου του οργανισμού. Είναι υπεύθυνα για την πρόκληση νοσημάτων, όπως το σύνδρομο Moersch-Woltman (ανίχνευση στον ορό του αίματος επιπλέον αντι – GAD65 αντισωμάτων έναντι του παγκρέατος) και σακχαρώδη διαβήτη τύπου Ι (ινσουλινοεξαρτώμενος διαβήτης) κατά τον οποίο λαμβάνει χώρα μια αυτοάνοση διεργασία μεσολαβούμενη από τα Τ λεμφοκύτταρα. Τα αυτοαντισώματα έναντι των κυττάρων των νησιδίων Langerhans χαρακτηρίζονται ως ICA και αναγνωρί¬ζουν αντιγόνα του κυτταροπλάσματος ή της κυτταρικής μεμβράνης των νησιδιακών κυττάρων, τα κυριότερα των οποίων είναι η αποκαρβοξυλάση του γλουταμινού οξέος, η ινσουλίνη, η πρωτεΐνη των νησιδιακών κυττάρων ΙΑ-2, η καρβοξυπεπτιδάση Η κ.α. Μελέτες σε φυσιολογικούς πληθυσμούς και σε άτομα με σακχαρώδη διαβήτη τύπου Ι έχουν δείξει μια αύξηση της εμφάνισης των αυτοαντισωμάτων ICA σε ποσοστό 1-9 % σε συγγενείς πρώτου βαθμού ασθενών με ινσουλινοεξαρτώμενο σακχαρώδη διαβήτη. Η ανίχνευσή τους γίνεται με ορολογικές μεθόδους, μέσω αντιδράσεων σύνδεσης του συμπληρώματος, με την τεχνική ELISA, καθώς και με την λήψη ιστοτεμαχίων από τον ασθενή κατά την διαδικασία του έμμεσου ανοσοφθορισμού.
Aντισώματα έναντι του υποδοχέα της ινσουλίνης
Τα αντισώματα έναντι του υποδοχέα της ινσουλίνης αποτελούν τη δεύτερη κατηγορία αυτοαντισωμάτων που αναζητούνται σε ορολογικό έλεγχο ασθενούς με σακχαρώδη διαβήτη τύπου Ι και τύπου ΙΙ. Επιπλέον μπορεί να παρουσιαστούν και σε άτομα με ρευματοειδή αρθρίτιδα και νοσήματα των νεφρών. Εμφανίζονται συχνά θετικά σε πρώτου βαθμού συγγενείς ασθενών με σακχαρώδη διαβήτη τύπου Ι κατά τον οποίον παρουσιάζονται επίσης θετικά αντισώματα ICA στον ορό του αίματος. Σε υψηλότερη συχνότητα ανιχνεύονται σε παιδιά στα οποία η καταστροφή των β κυττάρων είναι ταχύτερη, ο δε τίτλος τους ελαττώνεται με ταχύ ρυθμό μετά την κλινική εκδήλωση της νόσου. Ο μηχανισμός δράσης των αυτοαντισωμάτων έγκειται στην παρεμπόδιση της δέσμευσης της ινσουλίνης στον υποδοχέα της, στους περιφερικούς ιστούς, με αποτέλεσμα την εμφάνιση υπεργλυκαιμίας στον ορό του αίματος και ανιχνεύονται με ραδιοδεσμευτική ανάλυση (RBA) κατά κύριο λόγο, καθώς και με τις συνήθεις ορολογικές εξετάσεις ανίχνευσης αυτοαντισωμάτων.
Αντι-GAD αντισώματα
Τα αυτοαντισώματα GAD διαδραματίζουν σημαντικό ρόλο στην ανίχνευση, αλλά και την παρακολούθηση ασθενών με σακχαρώδη διαβήτη τύπου Ι. Το ένζυμο GAD είναι υπεύθυνο για την μετατροπή του γλουταμινικού οξέος σε γ-αμινοβουτυρικό οξύ (αμινοξύ GABA στον εγκέφαλο). Ανιχνεύεται στον εγκέφαλο και το περιφερικό νευρικό σύστημα (λειτουργεί ως νευροδιαβιβαστής για την επικοινωνία των κυττάρων και την μεταφορά νευρικών ώσεων), τους νεφρούς, το ήπαρ, τους ενδοκρινείς αδένες και το πάγκρεας. Ο ρόλος του στον μηχανισμό αυτοανοσίας, παραγόμενο από τα β-κύτταρα του παγκρέατος, έγκειται στην ανίχνευσή του από τον οργανισμό ως αντιγόνο με αποτέλεσμα την ενεργοποίηση αυτοάνοσων μηχανισμών που οδηγούν στην καταστροφή των β-κυττάρων. Μέχρι σήμερα δεν έχουν εξακριβωθεί πλήρως οι μηχανισμοί αυτοανοσίας που σχετίζονται με τα αντι-GAD αντισώματα. Η ανίχνευση των αντι-GAD αντισωμάτων γίνεται κυρίως με ανοσοκαθίζηση της GAD ενζυμικής ενεργότητας, που ανευρίσκεται στο ανοσοκατακρημνιζόμενο μεμβρανικό σύμπλεγμα του αντιγόνου των κυττάρων των νησιδίων, καθώς και με την τεχνική RIA (ανίχνευση αυτοαντισωμάτων με τη χρήση ανθρώπινης ανασυνδυασμένης GAD). Τα αντι-GAD αντισώματα δύναται να ανιχνευθούν στον ορό του αίματος ασθενών με σακχαρώδη διαβήτη τύπου Ι ακόμα και μήνες μετά την εκδήλωση της νόσου. Η ταυτόχρονη ανίχνευση αντι-GAD65 και αντι-ΙΑ2 αντισωμάτων στον ορό του αίματος καθορίζει περίπου το 85 % μελλοντικών περιπτώσεων με σακχαρώδη διαβήτη τύπου Ι σε συγγενείς πρώτου βαθμού ασθενών.
Αντισώματα έναντι της ινσουλίνης
Πρόκειται για ΙgG αυτοαντισώματα (ΙΑΑ) τα οποία στρέφονται έναντι της ίδιας της ορμόνης ρύθμισης των επιπέδων γλυκόζης του αίματος στον οργανισμό, της ινσουλίνης, ωστόσο παρατηρείται τα τελευταία χρόνια αυξημένη επίπτωση σε ασθενείς υπό αγωγή με εξωγενή ινσουλίνη. Το τελικό αποτέλεσμα είναι η παρεμπόδιση της δράσης της ορμόνης και η αδυναμία εισόδου της γλυκόζης και των ιόντων K+ στα κύτταρα της περιφέρειας. Σε αυτές τις περιπτώσεις ενδείκνυται προσδιορι¬σμός του πεπτιδίου C, το οποίο φυσιολογικά παράγεται από την μετατροπής της προινσουλίνης σε ινσουλίνη κατά την διαδικασία παραγωγής της στα β-κύτταρα του παγκρέατος. Ανιχνεύονται με ορολογικές μεθόδους, RIA (ραδιοανοσολογική μέθοδος) και ELISA και σχετικές μελέτες έχουν δείξει πως η συνυπάρχουσα εμφάνισή τους με τα αυτοαντισώματα ΙCA αυξάνει την επίπτωση του ινσουλινοεξαρτώμενου σακχαρώδη διαβήτη και ιδιαίτερα σε άτομα νεαρής ηλικίας.
Παραπομπές
Κατηγορία:Ανοσολογία
Νικόλαος Μεθώνης
Ο επίσκοπος Μεθώνης Νικόλαος ήταν Έλληνας λόγιος του 12ου αιώνα. Άκμασε στην Πελοπόννησο επί βασιλείας Μανουήλ Κομνηνού περί το έτος 1155. Ήταν ένας από τους πολυμαθέστερους και ευφυέστερους φιλόσοφους και θεολόγους της εποχής του.
Συγγράμματα
Ο Νικόλαος ήταν πολυγραφότατος. Συνέγραψε τα εξής:
Παραπομπές
Κατηγορία:Ορθόδοξοι λόγιοι Κατηγορία:Επίσκοποι Μεθώνης
2232 Αλτάι
Ο Αλτάι (Altaj) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1969 από τη Σοβιετική αστρονόμο Μπέλα Αλεξέγιεβνα Μπουρνάσεβα, που παρατηρούσε από το Ναουτσνί της Κριμαίας, και πήρε το όνομά του από τη Δημοκρατία των Αλτάι, πατρίδα της Μπουρνάσεβα, όπου κατοικούσε η μητέρα της, `Ελενα Α. Βασίλιεβα.
Φυσικά χαρακτηριστικά
Τα φυσικά χαρακτηριστικά του Αλτάι είναι άγνωστα.
Εξωτερικοί σύνδεσμοι
Αλται
Νάσαρ
Ο Νάσαρ ήταν Βυζαντινός ναύαρχος επί αυτοκράτορος Βασιλείου Ά του Μακεδόνα (867-886). Ηγήθηκε μεγάλης αντεπίθεσης του βυζαντινού στόλου εναντίον των Αράβων, που διενεργούσαν πειρατικές επιδρομές στον ελλαδικό χώρο λεηλατώντας τα παράλια της Πελοποννήσου, όπως επίσης και τα νησιά του Ιονίου Ζάκυνθο και Κεφαλλονιά. Σύμφωνα με το Συνεχιστή του Θεοφάνη, το 879 ο εμίρης της Αφρικής (Τυνησία) «κατά της Ρωμαϊκής επικρατείας εξώρμησε και τα μεταξύ ληϊζόμενος και πολλά σώματα λαμβάνων αιχμαλώτων». Ο Νάσαρ, παρά τα μεγάλα προβλήματα πειθαρχίας που αντιμετώπιζε ο στόλος του (στη Μεθώνη της Πελοποννήσου λιποτάκτησε μεγάλο μέρος των κωπηλατών) κατάφερε να αιφνιδιάσει τους Άραβες στο Ιόνιο, καταστρέφοντας μεγάλο μέρος του στόλου τους (ναυμαχία της Κεφαλονιάς). Ακολούθως καταδίωξε τους Άραβες μέχρι τη Σικελία. Εκεί καταναυμάχησε ξανά τον αραβικό στόλο στις Λιπάρες νήσους, βορείως της Σικελίας και κατέλαβε τον Τάραντα.
Πηγές
Κατηγορία:Βυζαντινοί ναύαρχοι Κατηγορία:Βυζαντινοί του 9ου αιώνα
Αλίσα Μπo
Η Αλίσα Ιλχάαν Μπο (αγγλικά: Alisha Ilhaan Bø, γεννημένη στις 6 Μαρτίου 1997), γνωστή επαγγελματικά ως Αλίσα Μπο (Alisha Boe), είναι Νορβηγή ηθοποιός με καταγωγή από τη Σομαλία. Είναι γνωστή για το ρόλο της Τζέσικα Ντέιβις στη δραματική σειρά του Netflix, 13 Reasons Why.
Πρόωρη ζωή
Ο Μπο γεννήθηκε στο Όσλο της Νορβηγίας, από Σομαλό πατέρα και νορβηγίδα μητέρα (από το Τρόντχαϊμ). Αυτή και η μητέρα της μετακόμισαν στο Λος Άντζελες όταν η Αλίσα ήταν επτά ετών επειδή η μητέρα της παντρεύτηκε έναν Αμερικανό άνδρα. Η Μπο παρακολούθησε το El Camino Real High School, όπου συμμετείχε στο δραματικό πρόγραμμα. Μετά την αποφοίτησή της, συνέχισε την καριέρα της ως ηθοποιός, οπότε έγινε η πρώτη ηθοποιός με Σομαλική καταγωγή που κατέχει ηγετικό ρόλο σε μια αμερικανική ταινία μετά την Ιμάν.
Καριέρα
Η Μπο έκανε το ντεμπούτο της το 2008, όταν έπαιξε το ρόλο της νέας Lisa Swan στην ταινία τρόμου Amusement. Ένα χρόνο αργότερα, εμφανίστηκε στην ταινία He On My Mind, και στην ταινία τρόμου Paranormal Activity 4 του 2012. Το 2014, έκανε μια γκεστ εμφάνιση στο Modern Family και σε δύο επεισόδια του Extant.
Τον Νοέμβριο του 2014, εντάχθηκε στο καστ της σαπουνόπερας του NBC, Days of Our Lives για τον δευτερεύων ρόλο της Daphne. Το 2017, άρχισε να απεικονίζει τον ρόλο της Τζέσικα Ντέιβις στην πρωτότυπη δραματική σειρά του Netflix, 13 Reasons Why.
Εξωτερικοί σύνδεσμοι
Κατηγορία:Νορβηγοί καλλιτέχνες Κατηγορία:Νορβηγοί ηθοποιοί Κατηγορία:Σομαλοί ηθοποιοί
Μπράιτον εντ Χόουβ Άλμπιον (ποδόσφαιρο γυναικών)
Η γυναίκεια ομάδα της Μπράιτον εντ Χόουβ Άλμπιον είναι αγγλική ποδοσφαιρική ομάδα γυναικών, η οποία συνδέεται με την Μπράιτον εντ Χόουβ Άλμπιον. Ο σύλλογος αυτή τη στιγμή αγωνίζεται στη Γυναικεία Super League και η πρώτη ομάδα παίζει στο Στάδιο Μπρόουντφιλντ, έδρα της Κρόλεϊ Τάουν ΦΚ. μικρογραφία| Μπράιτον εντ Χόουβ Άλμπιον με το Κύπελλο Sussex County τον Μάρτιο του 2012
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1991 *γυναικες
Αγορά του Αυγούστου
Η Αγορά του Αυγούστου, λατιν. Forum Augusti, είναι μία από τις Αυτοκρατορικές Αγορές της Ρώμης στην Ιταλία, που κτίστηκε από τον Οκταβιανό Αύγουστο· περιλαμβάνει στα βόρεια τον ναό του Άρεως Εκδικητού (Mars Ultor). Η Αγορά, αν και εγκαινιάστηκε 40 έτη μετά από την υπόσχεσή της, το 2 π.Χ., ήταν ακόμη ημιτελής.
Ιστορία
Ο Οκταβιανός ορκίστηκε να κτίσει έναν ναό προς τιμήν του Μαρς (Mars), του Ρωμαϊκού θεού του Πολέμου, κατά τη διάρκεια της μάχης στους Φιλίππους το 42 π.Χ.. Εκεί μαζί με τους Μάρκο Αντώνιο και τον Αιμίλιο Λέπιδο, τους υπόλοιπους της β΄ τριανδρίας, ο Οκταβιανός εκδικήθηκε τους δολοφόνους του μεγάλου θείου (και θετού πατέρα) του Ιουλίου Καίσαρα. Έγινε πρωτεύων (princeps) της Ρώμης το 27 π.Χ. με το όνομα Αύγουστος και ήθελε ο ναός να κτιστεί σε μία νέα Αγορά, που θα είχε το όνομά του. Ο Αύγουστος έκανε κοινωνική προπαγάνδα, με το να κτίσει κατά τη διαθήκη του Καίσαρα τον ναό του Μαρς Ούλτορ "μεγαλύτερο από κάθε άλλον που υπάρχει" και να την τοποθετήσει σε αυτόν. Ο λαός αγαπούσε τον Καίσαρα, που είχε θεοποιηθεί· έτσι ο Αύγουστος συνέδεσε το όνομά του με τον θεϊκό, θετό πατέρα του.
Από την αφιέρωση (εγκαίνια) της Αγοράς του Τραϊανού το 112, ο αριθμός των επιγραφών -που βρέθηκαν- στην Αγορά του Αυγούστου αρχίζει να μειώνεται, που σημαίνει, ότι πολλές από τις λειτουργίες της μεταφέρθηκαν στον νέο χώρο· πάντως ο Αδριανός έκανε μερικές επιδιορθώσεις. Ανατολικά και δυτικά υπήρχε από ένα ημικύκλιο με έδρανα (exedrae) για συζήτηση, των οποίων η εκπαιδευτική και πολιτιστική χρήση καταγράφεται κατά την ύστερη αρχαιότητα. Η τελευταία αναφορά στην Αγορά γίνεται το 395. Τα αρχαιολογικά δεδομένα πιστοποιούν τη συστηματική αποδόμηση των κατασκευών κατά το πρώτο μισό του 6ου αι., μάλλον διότι είχαν βλαφτεί σημαντικά από σεισμό ή από τη διάρκεια των ετών. Η αγορά του Αυγούστου ήταν ένα από τα πρώτα μεγάλα δημόσια κτήρια της Ρώμης, που εξαφανίστηκαν και αυτό επίσης εξηγεί τη γρήγορη λήθη του αρχικού της ονόματος.
Πηγές
Κατηγορία:Τοπογραφία της Ρώμης
197 Αρήτη
Η Αρήτη (Arete) είναι πολύ ανοικτόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,18. Ανακαλύφθηκε το 1879 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από τη μητέρα της Ναυσικάς στην ομηρική Οδύσσεια.
Κάθε 18 χρόνια η Αρήτη πλησιάζει τον αστεροειδή 4 Εστία σε απόσταση «μόλις» 4 εκατομμυρίων χιλιομέτρων. Κατά τη διάρκεια αυτών των προσεγγίσεων η Εστία διαταράσσει βαρυτικά την τροχιά της Αρήτης με αποτέλεσμα να μπορεί να υπολογισθεί απευθείας η μάζα της Εστίας.
Φυσικά χαρακτηριστικά
Η μέση διάμετρος της Αρήτης εκτιμάται σε 29,2 χλμ. Ο φασματικός της τύπος είναι S (λιθώδης). Το άλβεδό της είναι ένα από τα μεγαλύτερα για αστεροειδή και γενικότερα για ουράνιο σώμα: 0,442. Η Αρήτη περιστρέφεται γύρω από τον εαυτό της μία φορά κάθε 6 ώρες και 36,5 λεπτά.
Εξωτερικοί σύνδεσμοι
Αρητη
Ναχαγιέ Κράινα
Το Ναχαγιέ Κράινα (σερβικά : Крајина нахија) ήταν διοικητική διαίρεση της Οθωμανικής αυτοκρατορίας στην σημερινή Σερβία. Εδαφικά καταλάμβανε την σημερινή περιοχή της Τίμοτσκα Κράινα.
Η περιοχή κατακτήθηκε από τους Οθωμανούς μετά την πτώση του Δεσποτάτου της Σερβίας το 1459. Αναφέρεται ότι ανήκε στο Σαντζάκι της Βιντίν ήταν αραιοκατοικημένη κι έγινε εποικισμός με Βλάχους Ρουμάνους. Οι μεταναστεύσεις από την Βλαχία που ήταν στην άλλη πλευρά του Δούναβη, αγροτών και κτηνοτρόφων κυρίως, συνεχίστηκαν καθ΄όλη την τουρκοκρατία. Το 1718 καταλήφθηκε από την Αυστροουγγαρία έως το 1739 που έγινε πάλι οθωμανική. Οι αυστροτουρκικοί πόλεμοι ερήμωσαν την περιοχή που ήταν στα σύνορα των δύο χωρών ώστε στα μέσα του 18ου αιώνα αναφέρεται έρημη.
Κατά την Πρώτη Σερβική εξέγερση απελευθερώθηκε προσωρινά από τους επαναστάτες Σέρβους αλλά όταν δημιουργήθηκε το Πριγκιπάτο της Σερβίας έγινε μέρος του μόλις το 1833. Με την αναγνώριση της αυτονομίας του Πριγκιπάτου στο Ναχαγιέ της Κράινας παραχωρήθηκαν από τους Οθωμανούς προνόμια στους Σέρβους με σκοπό την διατήρηση της ειρήνης.
Πηγές
Κραινα Κατηγορία:Οθωμανική διοικητική διαίρεση της Σερβίας
Συρ Ντάρια
Ο  Συρ Νταριά είναι μεγάλος ποταμός της Κεντρικής Ασίας. Στην αρχαιότητα ονομαζόταν Ιαξάρτης.
Πηγάζει από την οροσειρά Τιέν Σαν (Όρη του Ουρανού) στο Κιργιστάν και ανατολικό Ουζμπεκιστάν και ρέει για 2.212 χλμ. στο δυτικό και βορειοδυτικό Ουζμπεκιστάν και το νότιο Καζακστάν, εκβάλλοντας τελικώς στη λίμνη Αράλη.
Παναγιώτης Σπίγγος
Ο '''Παναγιώτης Α. Σπίγγος''', (Άνω Κορακιάνα, 1883 - Κέρκυρα, 1966), ήταν Έλληνας φωτογράφος και εκδότης καρτ ποστάλ.
Βιογραφικά στοιχεία
Ο Παναγιώτης Σπίγγος, γιος του Αναστασίου, γεννήθηκε στην Άνω Κορακιάνα της Κέρκυρας το 1883. Στην πατρίδα του, την Κέρκυρα, όπου χρησιμοποιούνται ευρέως τα προσωνύμια, ήταν γνωστός με το όνομα Κασέλας. Ασχολήθηκε με τη φωτογραφία και παράλληλα, την περίοδο του Μεσοπολέμου, δημιούργησε περιορισμένο αριθμό φωτοκαρτών, οι οποίες είναι μια κατηγορία επιστολικών δελταρίων που παράγονται μεν με τη φωτογραφική μέθοδο, αλλά τυπώνονται σε χαρτονάκι τύπου καρτ ποστάλ. Πέθανε στην Κέρκυρα το 1966, σε ηλικία 83 ετών.
Φωτοκάρτες του
Την δεκαετία του 1920 δραστηριοποιείται στη δημιουργία φωτοκαρτών, στην περιοχή του βορείου Ιονίου. Δημιουργίες του συγκαταλέγονται στο φωτογραφικό αρχείο του Ελληνικού Ιστορικού Αρχείου (ΕΛΙΑ/ΜΙΕΤ) και σε άλλες συλλογές. Στο ΕΛΙΑ/ΜΙΕΤ έχουν καταγραφεί φωτογραφίες από την Παλαιοκαστρίτσα Κέρκυρας και την Ιθάκη, ενώ σε άλλες ιδιωτικές συλλογές συγκαταλέγονται φωτογραφίες από την Κέρκυρα, την Ηγουμενίτσα, τη Σαγιάδα, τους Φιλιάτες, την Πάργα και την Πρέβεζα.
Εξωτερικοί σύνδεσμοι
Κατηγορία:Έλληνες φωτογράφοι Κατηγορία:Εκδότες καρτ ποστάλ
Αγία Κυριακή Καλύμνου
Για νησίδα με το ίδιο όνομα, δείτε Αγία Κυριακή Αστυπάλαιας
Η Αγία Κυριακή, είναι νησίδα των Δωδεκανήσων στα δυτικά παράλια της Καλύμνου. Βρίσκεται νότια από την Τέλενδο και δυτικά από τον παραθαλάσσιο οικισμό Πάνορμο της Καλύμνου. Η έκτασή της είναι 0,147 τ. χλμ. και το όνομα της προέρχεται από το μοναστήρι της Αγίας Κυριακής που υπάρχει στη νησίδα. Διοικητικά υπάγεται στον δήμο Καλυμνίων.
Παραπομπές
Κατηγορία:Βραχονησίδες της Καλύμνου
Δεμένικα
Τα Δεμένικα είναι οικισμός της Δημοτικής Κοινότητας Σαραβαλίου του Νομού Αχαΐας και ανήκουν στο Δήμο Πατρέων.
Τοποθεσία
Τα Δεμένικα βρίσκονται σε μια πεδινή και ομαλή εδαφικά τοποθεσία με πολύ μικρή κλίση, σε υψόμετρο μεταξύ 25 - 55 μέτρων, στα νότια του ποταμού Γλαύκου. Είναι κτισμένα σε σημείο, όπου σε απόλυτη ευθεία, η πιο μικρή απόστασή τους από τη θάλασσα πλησιάζει περίπου τα 2,5 χιλιόμετρα.
Απέχουν οδικώς περίπου 6 χιλιόμετρα από το κέντρο της πόλης των Πατρών και γειτνιάζουν με τους οικισμούς της Οβρυάς, του Σαραβαλίου, του Αγίου Στεφάνου, του Μπακαρίου και τη συνοικία Μεταμόρφωση του Σωτήρος της Πάτρας. Ακόμη, βόρεια των Δεμενίκων βρίσκεται τμήμα του Βιοτεχνικού Πάρκου (ΒΙΟ.ΠΑ.) Πατρών.
Λόγω της αύξησης της δόμησης στην περιοχή καθώς και την επέκταση του οικιστικού ιστού της πόλης προς τα νότια, αλλά και το γεγονός πως οι αυτοτελείς οικισμοί των Δεμενίκων και της Πάτρας συνορεύουν, τα Δεμένικα θεωρούνται προάστιο (και συχνά περιοχή) της Πάτρας, ενώ εκεί βρίσκονται και τα διοικητικά όρια των δημοτικών ενοτήτων (πρώην δήμων) Πατρέων και Μεσσάτιδος.
Φυσιογνωμία
Ο οικισμός των Δεμενίκων είναι κατά κύριο λόγο πυκνά δομημένος, ιδιαιτέρως στο κέντρο του και γύρω από αυτό. Περιβάλλονται κυρίως από καλλιεργήσιμες εκτάσεις με ελαιώνες και αμπελώνες και από περιοχές με αραιή δόμηση, εξαιρώντας το βορειοδυτικό τμήμα τους που συνορεύει με σχετικά πυκνά δομημένη περιοχή. Τα Δεμένικα γνωρίζουν οικιστική ανάπτυξη κατά τις τελευταίες δεκαετίες.
Διαθέτουν παιδικό σταθμό, νηπιαγωγείο, δημοτικό, γυμνάσιο και λύκειο. Στην περιοχή υπάρχουν επίσης φαρμακεία και πολλά καταστήματα και επιχειρήσεις διαφόρων ειδών, όπως σούπερ μάρκετ/μίνι μάρκετ, παντοπωλεία, καφενεία/καφετέριες, ψησταριές, βιβλιοπωλεία, κάβες ποτών, αρτοποιεία, ζαχαροπλαστεία, κρεοπωλεία, κουρεία/κομμωτήρια, εκπαιδευτικά κέντρα ξένων γλωσσών, μικροβιολογικό εργαστήριο, μηχανουργείο, συνεργεία αυτοκινήτων κ.ά.
Στην περιοχή εδρεύει και δραστηριοποιείται ο Πολιτικός Σύλλογος Δεμενίκων «Άγιοι Πάντες».
Ιστορία
Η ονομασία της περιοχής είναι ανθρωπωνυμικό και προέρχεται από τον Έλληνα μεγαλοκτηματία Γεώργιο Δεμένικα, ο οποίος κατείχε μεγάλες εκτάσεις γης στη περιοχή τον 17ο αιώνα.
Το 1997 βάσει του διοικητικού σχεδίου «Καποδίστριας» (ΦΕΚ 244Α - 4/12/1997) προσαρτήθηκαν στο Δήμο Μεσσάτιδος, ενώ από το 2011 και έπειτα, σύμφωνα με το διοικητικό σχέδιο «Καλλικράτης» (ΦΕΚ 87Α - 7/6/2010), υπάγονται στον Δήμο Πατρέων.
Δημογραφική εξέλιξη
Κατά την εθνική απογραφή του 2011 τα Δεμένικα είχαν πληθυσμό 2.783 κατοίκους, καθιστώντας τα ως τον μεγαλύτερο πληθυσμιακά οικισμό της Δημοτικής Κοινότητας Σαραβαλίου, αποτελώντας το >60% του συνολικού πληθυσμού της.
Η πρόσφατη δημογραφική εξέλιξη του οικισμού μαζί με ποσοστιαία μεταβολή σε σχέση με την προηγούμενη απογραφή είναι η εξής:
Συγκοινωνίες - Μεταφορές
Τα Δεμένικα εξυπηρετούνται από τα λεωφορεία της Γραμμής Νο. 8 του Αστικού Κ.Τ.Ε.Λ. Πατρών, τα οποία διέρχονται από την οδό Ακρωτηρίου (από εκεί και νότια, οδός Δημοκρατίας) στα δυτικά όρια του οικισμού ενώ κάποια καθημερινά δρομολόγια εισέρχονται στα Δεμένικα διασχίζοντας την κεντρική τους αρτηρία Ειρήνης & Φιλίας και εξέρχονται συνεχίζοντας το δρομολόγιο προς άλλες γειτονικές περιοχές και το κέντρο της Πάτρας.
Δίπλα από την κεντρική πλατεία της περιοχής υπάρχουν θέσεις στάθμευσης οχημάτων ταξί (πιάτσα).
Αθλητισμός
Στα Δεμένικα εδρεύουν τα σωματεία Α.Ο. Γαλαξίας Δεμενίκων (τμήμα καλαθοσφαίρισης), Α.Ο. Γαλήνη Πατρών (τμήμα ποδοσφαίρου).
Εκεί βρίσκεται οι αθλητικές εγκαταστάσεις Α.Ο. Γαλήνης (γήπεδο ποδοσφαίρου και ανοιχτό μπάσκετ κ.α.) καθώς και το αθλητικό κέντρο με την επωνυμία «Ντα Λουζ», το οποίο χρησιμοποιούν κατά καιρούς διάφορες ερασιτεχνικές ποδοσφαιρικές ομάδες της ευρύτερης περιοχής. Ανατολικά του οικισμού βρίσκονται εγκαταστάσεις αθλημάτων άμμου (μπιτς-βόλλεϋ, μπιτς-τέννις κ.α.).
Κοντά στην περιοχή των Δεμενίκων βρίσκεται το αθλητικό ποδοσφαιρικό συγκρότημα της Θύελλας Πατρών αλλά και το γήπεδο ποδοσφαίρου του Φωστήρα Οβρυάς.
Εξωτερικοί σύνδεσμοι
Κατηγορία:Συνοικίες της Πάτρας Κατηγορία:Χωριά του νομού Αχαΐας Κατηγορία:Δήμος Μεσσάτιδος Κατηγορία:Δήμος Πατρέων
Φρανς Μόστερτ
Ο Φρανς Μόστερτ (φλαμανδικά: Frans Mostaert (1528–1560) ήταν Φλαμανδός ζωγράφος της Αναγέννησης στον Βορρά, ειδικευμένος στη ζωγραφική τοπίων.
Βιογραφία
Ο Φρανς Μόστερτ γεννήθηκε στο Χουλστ (σήμερα στη Νότια Ολλανδία]]. Ο πρώιμος βιογράφος Κάρελ φαν Μάντερ αναφέρει στο βιβλίο του Schilder-boeck (= βιβλίο των ζωγράφων) του 1604 ότι ο Μόστερτ ήταν γιος ενός "κοινού ζωγράφου", δίδυμος αδελφός του επίσης ζωγράφου Χίλλις Μόστερτ και εγγονός του ζωγράφου Γιαν Μόστερτ. Ο αδελφός του σπούδασε ζωγραφική με τον Γιαν Μαντάιν, αλλά ο Φρανς μαθήτευσε στον Χέρρι μετ ντε Μπλες. Ο φαν Μάντερ αναφέρει ότι και οι δύο αδελφοί έγιναν μέλη στη Συντεχνία του Αγίου Λουκά της Αμβέρσας το 1555, αλλά αυτό πρέπει να είναι ένα από τα (πολλά) σφάλματα του Μάντερ, καθώς ο Φρανς δέχτηκε μαθητή ήδη από το 1553. Είναι, συνεπώς, πιθανότερο ότι έγινε "Δάσκαλος" νωρίτερα.
Ο Φρανς Μόστερτ ήταν δάσκαλος των Γιαν Σουνς, Άντριεν Ρέμπενς και Μπαρτολομέους Σπράνγκερ. Απεβίωσε από την επιδημία που είχε ενσκήψει στην Αμβέρσα, έχοντας ως μαθητή τον Σπράνγκερ για μόλις μερικές εβδομάδες.
Έργο
Ο Φρανς Μόστερτ πέθανε σε μικρή ηλικία. Μόνον λίγα από τα έργα του διασώζονται και ένα μόνον είναι υπογεγραμμένο. Πρόκειται για τον πίνακα Τοπίο με τον καλό Σαμαρείτη, σήμερα στο Βασιλικό Μουσείο Καλών Τεχνών της Αμβέρσας. Ένα ακόμη έργο που κατά παράδοση αποδίδεται στον Φρανς βρισκόταν στην Παλαιά Πινακοθήκη στο Μόναχο. Το Τοπίο ποταμού με κωμόπολη, ανάκτορο και εκκλησία πωλήθηκε από τον οίκο Κρίστις στο Άμστερνταμ (14 Νοεμβρίου 2007, lot 60), το οποίο αποδίδεται στον Μόστερτ λόγω των ομοιοτήτων του σε ύφος και τεχνική με τις συνθέσεις του που υπάρχουν σε μουσεία.
Όλα τα γνωστά έργα του Φρανς είναι τοπία. Αν και δεν σπούδασε με τον Πατινίρ, μπορεί να θεωρηθεί οπαδός του, καθώς συνδύαζε ρεαλιστικά και τοπογραφικά στοιχεία ενός τοπίου με μια ηρωική "άποψη", όπως δείχνουν οι σειρές με τα βουνά.
Παραπομπές
Κατηγορία:Φλαμανδοί ζωγράφοι
Ναρσής (στρατηγός)
Ο Ναρσής (478 - 574) ήταν Βυζαντινός στρατηγός στην υπηρεσία του Ιουστινιανού του Α'. Πέρασε το περισσότερο κομμάτι της ζωής του ως ευνούχος στο παλάτι των αυτοκρατόρων της Κωνσταντινούπολης.
Βιογραφία
Αν και λίγα είναι γνωστά για την καταγωγή του, θεωρείται γόνος της περιώνυμης αριστοκρατικής οικογένειας Καμσαρακάν της περσικής Αρμενίας.Ο Ναρσής αγωνίστηκε σκληρά μαζί με τον αδερφό του Αράτιο εναντίον των νεαρών Βυζαντινών στρατηγών Βελισάριου και Σίττα, όταν οι τελευταίοι επιχείρησαν επιδρομές στην περιοχή το 526-527. Τρία χρόνια αργότερα οι δύο Καμσαρακάν εγκατέλειψαν την περσική πλευρά και προσχώρησαν στους Βυζαντινούς. Ο επίσης Αρμένιος ευνούχος σακελλάριος του Ιουστινιανού Ναρσής τους επιφύλαξε θερμή υποδοχή με πλούσια δώρα. Από τότε χρησιμοποιήθηκε σε διάφορα μέτωπα. Το 538 πολέμησε εναντίον των Οστρογότθων στην Ιταλία υπό τις διαταγές του Βελισάριου, ενώ ένα χρόνο νωρίτερα εμφανίζεται ως δούκας της Θηβαΐδας της Αιγύπτου, όταν με εντολή του Ιουστινιανού κατέλυσε την παγανιστική θρησκεία στα νότια σύνορα της Αιγύπτου. Το 543 υπό τις διαταγές του βυζαντινού στρατηγού Βαλεριανού πολέμησε εναντίον των Περσών στη Μέση Ανατολή. Πέθανε στη Ρώμη, πιθανότατα το 574.
Ράλλυ
Με την διεθνή ονομασία Ράλλυ, (εκ του γαλλικού όρου Rallye), χαρακτηρίζονται αγώνες αυτοκινήτων μέσης ταχύτητας, σύμφωνα με προκαθορισμένο πρόγραμμα και διαδρομή, οι οποίοι ενδεχομένως και να περιλαμβάνουν ειδικές επιμέρους διαδρομές δοκιμασιών. Η δε μέση ταχύτητα καθορίζεται με ανώτατα και κατώτατα όρια των οποίων η υπέρβαση συνεπάγουν στους οδηγούς επιβολή βαθμών ποινής από τους σταθμούς ελέγχου, (πρόωρη ή καθυστερημένη διέλευση ή άφιξη). Ένας αγώνας ράλλυ διοργανώνεται από κάποια αθλητική λέσχη αυτοκινήτων με την έγκριση είτε της Εθνικής Επιτροπής Αγώνων (ΕΘ.Ε.Α.) αν πρόκειται για εσωτερικό Εθνικό αγώνα, είτε με την έγκριση της FIA αν πρόκειται για διεθνή αγώνα αυτοκινήτων. thumb|300px|Ο Φινλανδός Γιούσο Πουκάλιστο με το Peugeot 206 WRC στο Ράλλυ Σουηδίας 2003.
Οι αγώνες Ράλλυ διεξάγονται εκτός αυτοκινητοδρομίων και διακρίνονται, ανάλογα του τύπου του οδοστρώματος, σε δύο βασικές κατηγορίες. Σε εκείνους που διεξάγονται σε ασφαλτόδρομους και σ΄ εκείνους που διεξάγονται σε χωματόδρομους. Οι πρώτοι ενδεχομένως μπορεί και να περιλαμβάνουν κάποιες διαδρομές χωματόδρομου.
Ένα ράλλυ (είτε ασφαλτόδρομου είτε χωματόδρομου είτε χιονιού) αποτελείται από τις "απλές διαδρομές" και από τις "Ειδικές Διαδρομές". Οι "Απλές Διαδρομές" είναι δημόσιοι δρόμοι ανοικτοί στην κυκλοφορία και άλλων οχημάτων, οι όποιοι χρησιμοποιούνται ώστε είτε να φτάσουν τα αγωνιζόμενα αυτοκίνητα στην εκκίνηση της πρώτης ειδικής διαδρομής, είτε να ενωθούν οι διάφορες Ε.Δ. που αποτελούν τον αγώνα. Στις διαδρομές αυτές, πλέον, σχεδόν ποτέ δεν χρειάζεται τα αυτοκίνητα που συμμετέχουν σε έναν αγώνα ράλλυ, να κινούνται γρήγορα, αν και όπως θα δούμε και πιο κάτω υπάρχει συγκεκριμένος χρόνος για να καλυφθούν. Οι "Ειδικές Διαδρομές" είναι διαδρομές κλειστές στην κυκλοφορία άλλων οχημάτων, οι όποιες πρέπει να καλυφθούν στον μικρότερο δυνατό χρόνο.
Το πλήρωμα που έχει το μικρότερο σύνολο χρόνου των Ε.Δ. και τις λιγότερες ποινές χρόνου, είναι ο νικητής του κάθε αγώνα.
Κατηγορία:Αυτοκίνητο Κατηγορία:Αγώνες αυτοκινήτου
Όλγα Χατζηνικολάου
Η Όλγα Χατζηνικολάου (Αθήνα, 4 Ιουλίου 1981), είναι Ελληνίδα πρώην διεθνής καλαθοσφαιρίστρια. Διαθέτοντας ύψος 1,81 μέτρα αγωνιζόταν στη θέση του Πόιντ γκαρντ και σούτινγκ γκαρντ. Αποτελεί μια από τις σημαντικότερες αθλήτριες της γυναικείας καλαθοσφαίρισης, κατακτώντας συνολικά στην καριέρα της 8 Πρωταθλήματα Ελλάδος, 9 Κύπελλα, και 1 Eurocup.
Συλλογικό επίπεδο
Η Χατζηνικολάου ξεκίνησε την καριέρα της από την ομάδα του Παπάγου, όπου και αγωνίστηκε μέχρι το 1997. Ακολούθησε η μεταγραφή της στην Ηλιούπολη και στον Αστέρα Εξαρχείων, όπου αγωνίστηκε κατά τη χρονική περίοδο 2001-2005.